**MEGHÍVÓ ELŐZETES PIACI KONZULTÁCIÓRA**

A BKK Budapesti Közlekedési Központ Zártkörűen Működő Részvénytársaság (a továbbiakban: BKK Zrt.), mint Ajánlatkérő a közbeszerzésekről szóló 2015. évi CXLIII. törvény 28. § (4) bekezdésében foglaltak alapján előzetes piaci konzultációt kíván lefolytatni.

Az előzetes piaci konzultáció célja a jelenleg a piacon elérhető Budapesti Kerékpáros Közösségi Közlekedési rendszer (Bubi) fejlesztési és üzemeltetési modelljeinek megismerése az eljárás megfelelő előkészítése érdekében.

**AZ ELŐZETES PIACI KONZULTÁCIÓ SORÁN AJÁNLATOT TENNI TILOS!**

Ajánlatkérő konzultálni kíván különösen:

1. a jelenlegi eszközök megtartása mellett, minimális fizikai fejlesztések mellett milyen módon növelhető a piaci verseny,
2. a BKK Zrt. által beszerezni kívánt új dobozos szoftverekre (Front-end, Back-end és mobilapplikáció) milyen piaci megoldások javasolhatók,
3. a piacon elérhető, már működő (referenciával rendelkező) üzemeltetési modellek meghatározásáról,
4. az ajánlattevők által nyújtható fizikai fejlesztések és szoftverrendszerek tesztelési folyamatának időigényét csökkentő és annak eredményeit növelő megoldásokról
5. az eljárás eredményét követően a szerződés szerinti implementációs időszak megkezdésének időpontjáról és teljes időigényéről

A konzultáció tervezett témáját, illetve a megvitatásra szánt kérdéseket részletesen a jelen meghívó 1. számú mellékletét képező, „Kérdések a piaci konzultáció résztvevőihez*”* elnevezésű dokumentum tartalmazza.

\*\*\*

Ajánlatkérő tájékoztatja a gazdasági szereplőket, hogy az előzetes piaci konzultáción történő részvétel regisztrációhoz kötött. A konzultáción kizárólag a közvetlenül megkeresett, illetve az érdeklődésüket a lenti határidő lejártáig jelző, regisztrált személyek vehetnek részt.

Regisztrálni a jelen meghívó 2. számú mellékletét képező regisztrációs adatlap kitöltött, aláírt példányának **legkésőbb 2020. július 23. napján 12:00 óráig** a kozbeszerzes@bkk.hu és a viktoria.gelencser@bkk.hu elektronikus levélcímre történő megküldésével lehetséges.

Az előzetes piaci konzultáció időpontja: **2020. július 23., 24. és 27. napja; a piaci konzultáció pontos időpontja a piaci konzultáció választott módjától függően kerül meghatározásra melyről emailben tájékoztatást küldünk.**

Az előzetes piaci konzultáció helyszíne személyes egyeztetés esetén: **BKK Zrt. székhelye: 1075 Budapest, Rumbach Sebestyén u. 19-21. 8. emelet hivatalos tárgyalóhelyiség**

Kérjük a regisztrációs adatlapot tartalmazó elektronikus levélben megjelölni, hogy a piaci konzultációt milyen módon támogatják lefolytatni (Személyes konzultáció, írásbeli, vagy MS Teams – online konzultáció)

Az előzetes piaci konzultáció nyelve: **magyar**

A piaci konzultáció formája első sorban személyes egyeztetés, azonban amennyiben a pandémiás helyzet kedvezőtlenül alakul, Ajánlatkérő másod sorban MS Teams online egyeztetés keretében kívánja lefolytatni a konzultációt. Online egyeztetés esetén a sikeres csatlakozás érdekében a csatlakozáshoz alkalmas linket Ajánlatkérő a gazdasági szereplők által megadott email címekre a konzultáció napját megelőző napon megküldi.

Kérjük a regisztrációs adatlapot tartalmazó elektronikus levélben megjelölni, hogy a piaci konzultációt milyen módon támogatják lefolytatni (Személyes konzultáció, írásbeli, vagy MS Teams – online konzultáció)

Ajánlatkérő a gazdasági szereplőkkel külön-külön kíván konzultációt tartani. Az Ajánlatkérő előzetes szándékai szerint egy konzultációs fordulót kíván tartani, de fenntartja magának a jogot, hogy a válaszok és egyéb indítványok tanulmányozását követően újabb konzultációs forduló(ka)t tartson.

Az újabb konzultációs forduló(k) megtartásáról az Ajánlatkérő egyrészt a részvételi szándékukat jelző gazdasági szereplőket közvetlenül értesíteni fogja, másrészt az esetleges újabb fordul(ók)ról a honlapján közleményt fog közzétenni.

Ajánlatkérő tájékoztatja a gazdasági szereplőket, hogy a személyes konzultációkról az Ajánlatkérő jegyzőkönyvet fog készíteni, mely jegyzőkönyvet egyrészt a részvételi szándékukat előre jelző gazdasági szereplőknek közvetlenül meg fog küldeni, másrészt mely jegyzőkönyvet a honlapján közzé fog tenni.

A jegyzőkönyvben az egyes gazdasági szereplők észrevételei, válaszai és egyéb indítványai anonim módon kerülnek rögzítésre.

A gazdasági szereplő valamely észrevételét, válaszát és/vagy egyéb indítványát csak a Kbt. 44. §-ában foglaltak alapján nyilváníthatja üzleti titoknak. Kérjük tehát egyrészt az üzleti titkot tartalmazó dokumentumokat a többi dokumentumtól elkülöníteni, másrészt pedig indokolni szíveskedjenek az adott dokumentumban foglaltak üzleti titokká nyilvánítását. A hivatkozott rendelkezésnek megfelelően üzleti titokká nyilvánított észrevétel, válasz és/vagy egyéb indítvány nem kerül rögzítésre a nyilvános jegyzőkönyvben.

Az Ajánlatkérő fenntartja magának a jogot, hogy a konzultáció során a résztvevő gazdasági szereplők részéről felvetett kérdésekre, indítványokra ne válaszoljon, illetve semmilyen mértékben ne reagáljon.

Az Ajánlatkérő kiköti, hogy saját kizárólagos diszkrecionális jogkörébe tartozik annak eldöntése, hogy a konzultáció során bárki részéről bármikor elhangzottakat bármilyen mértékben figyelembe vegye, vagy teljes mértékben figyelmen kívül hagyja a közbeszerzési eljárás végleges dokumentumainak készítése során, így különösen a közbeszerzési eljárásban való részvétel feltételeinek meghatározása, a műszaki-szakmai feltételek, illetve -leírások, valamint a szerződéses feltételek véglegesítése során.

Ajánlatkérő felhívja a gazdasági szereplők figyelmét, hogy székhelyén személyazonosításhoz kötött beléptetési rendszer működik, mely megnövelheti a konzultáció helyszínéül szolgáló hivatalos tárgyalóhelyiségbe történő bejutás idejét.

Részvételükre feltétlenül számítunk!

Budapest, 2020. július 17.

**Mellékletek:**

1. számú melléklet: Kérdések a picai konzultáció résztvevőihez (angolul és magyarul)

2. számú melléklet: Regisztrációs adatlap

3. számú melléklet: Dokkoló kialakítása és működése

3. a. számú melléklet: Beépített dübelek minőségi megfelelőségi tanulmánya

3. b. számú melléklet: Adatkommunikációs folyamatábra

4. a. számú melléklet: Bubi statisztikai adatok 2020

4. b. számú melléklet: Bubi statisztikai adatok 2019

5. számú melléklet: SAP interfész leírás